[[Fil:Neurdein - Umberto I di Savoia come principe ereditario.jpg|thumb|upright|left|Umberto som ung kronprins af Italien.]]
Umberto blev opdraget uden nogen form for hengivenhed eller kærlighed. I stedet blev han opdraget til at være lydig og loyal; han måtte stå ret, hver gang hans far kom ind i værelset; og når han talte med sin far, måtte han først ned på knæ for at kysse hans hånd. I marts 1858 indtrådte den 14-årige kronprins i den [[piemonte]]sisk-sardinske hær som kaptajn og indledte en officerskarriere. Efter [[Risorgimento]] og [[Italiens samling]] i [[1861]] blev faderen konge af hele Italien, og den nu 17-årige Umberto blev dermed det samlede Italiens første tronfølger. Som kronprins blev Umberto mødt med mistillid af sin far, som ikke sørgede for at give ham nogen uddannelse i [[politik]] eller [[forfatningsret]].
Titler Samfund Kultur